Document ID: 32004R1808

KOMISIJAS REGULA (EK) Nr. 1808/2004
(2004. gada 18. oktobris),
ar ko groza Regulu (EK) Nr. 2138/97, ar ko nosaka homogēno olīveļļas ražošanas zonu robežas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju (1),
ņemot vērā Padomes 1984. gada 17. jūlija Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām (2), un jo īpaši tās 19. pantu,
tā kā:
(1)
Regulas (EEK) Nr. 2261/84 18. pantā paredzēts, ka olīvu un eļļas guvums jānosaka attiecībā uz homogēnām ražošanas zonām, pamatojoties uz datiem, ko iesniedz ražotājas dalībvalstis.
(2)
Ražošanas zonas ir noteiktas Komisijas Regulas (EK) Nr. 2138/97 (3) pielikumā. Administratīvu un strukturālu iemeslu dēļ attiecībā uz 2003./2004. tirdzniecības gadu jāizdara izmaiņas Grieķijas, Spānijas un Itālijas viendabīgajās ražošanas zonās.
(3)
Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2138/97 pielikumu groza šādi.
1)
A punktā tās daļas, kas attiecas uz Brescia, Perugia, Lecce, Catanzaro un Messina provincēm, aizstāj attiecīgi ar tekstu šīs regulas pielikumā.
2)
C punktu groza šādi:
a)
ailē Νομός Ζακύνθου komūna Μαχαιράδου ir izņemta no 2. zonas un pievienota 3. zonai;
b)
ailē Νομός Ημαθίας komūna Φυτείας ir izņemta no 1. zonas un pievienota 2. zonai;
c)
ailē Νομός Κιλκίς komūna Βαφειοχωρίου ir izņemta no 2. zonas un pievienota 1. zonai;
d)
ailē Νομός Κορινθίας, komūna Κορφιώτισσας ir izņemta no 8. zonas un pievienota 1. zonai;
e)
ailē Νομός Λασηθίου:
-
komūnas Λακωνίων, Αγίου Ιωάννη, Καλαμαύκα, Ζήρου, Παπαγιαννάδων, Χανδρών, Λιθίνων, Ορεινού, Πεύκων, Σχινοκαψάλων, Χρυσοπηγής, Αγίου Γεωργίου, Κατσιδονίου, Μαρωνιάς, Πισκοκεφάλου, Σητείας, Αγίου Στεφάνου, Σταυροχωρίου, Σταυρωμένου un Προυσσού ir izņemtas no 2. zonas un pievienotas 1. zonai,
-
komūnas Μεσελέρων un Πρίνων ir izņemtas no 1. zonas un pievienotas 2. zonai, un
-
komūna Αγίου Σπυρίδωνα ir pievienota 1. zonai;
f)
ailē Νομός Πρέβεζας komūna Ριζών ir izņemta no 2. zonas un pievienota 7. zonai.
3)
D punktā ailē Comunidad autónoma: Aragón komūna La Portellada iekļauta Teruel provinces 4. zonā.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
To piemēro no 2003. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 18. oktobrī

Labels: 18
17
6